text: Mere end 10.000 til fodboldfest i Vejle
  16 maj 2018 kl. 17.42
  Hvis alt går vel, så rykker Vejle Boldklub måske op i superligaen onsdag. Håbet og jublen er stor blandt Vejle Boldklubs fan på stadion og Twitter. 
  
  Heppekoret er lige nu stort på Vejle Stadion, hvor Vejle og Fredericia spiller mod hinanden.
  - Hvis Vejle spiller, ligesom de har gjort de sidste tre gange, så vinder de, siger Annika Jensen, der VB-fan til TV SYD.
  Annika Jensen, VB-fan : "Hvis Vejle spiller, ligesom de har gjort de sidste tre gange, så vinder de."
  Hvis Vejle Boldklub vinder dagens kamp, og Esbjerg sætter points til i Skive, så rykker Vejle op i superligaen. Det er otte år, siden at klubben sidst kunne kalde sig et superligahold. 
  Jublen er stor på stadion lige nu, og det er den også på Twitter, hvor Vejle har en trofast fanskare.  
  Vejle Boldklub oplyser, at 10.192 fodboldglade personer er mødt op til onsdagens kamp. 
  Opdatering: Kampen mellem Vejle og Fredericia er nu slut, og den endte 1-0 til Vejle. Selvom Vejle vandt, er det endnu ikke afgjort, om Vejle rykker direkte op i superligaen. Esbjerg vandt nemlig også over Skive, og derfor er spændingen udskudt til på søndag.
  Kampdag! Og det bliver en festdag (🤞) jeg har overtalt 4 svensker her i Gtb. Til at se kampen med mig 💪 #nyfansafkongeklubbenfraiaften #vejleb
  
  Jeg kan ikke huske, hvornår jeg sidst har været så spændt før en fodboldkamp. Vind, for pokker! #VejleB #VejleBoldklub #JyllandsRubin
  
  Kom så Skive &amp; Vejle! #VejleB
  
  